CELEX: 32011D0507
Language: da
Date: 2011-08-16 00:00:00
Title: 2011/507/EU: Kommissionens gennemførelsesafgørelse af 16. august 2011 om ændring af beslutning 2005/382/EØF om godkendelse af metoder til klassificering af svinekroppe i Ungarn (meddelt under nummer K(2011) 5746)

17.8.2011   
            
            
               DA
            
            
               Den Europæiske Unions Tidende
            
            
               L 209/49
            
         KOMMISSIONENS GENNEMFØRELSESAFGØRELSE
   af 16. august 2011
   om ændring af beslutning 2005/382/EØF om godkendelse af metoder til klassificering af svinekroppe i Ungarn
   (meddelt under nummer K(2011) 5746)
   (Kun den ungarske udgave er autentisk)
   (2011/507/EU)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) (1), særlig artikel 43, litra m), sammenholdt med artikel 4, og
   ud fra følgende betragtninger:
   
               (1)
            
            
               Ved Kommissionens beslutning 2005/382/EF (2) godkendtes der fire metoder til klassificering af svinekroppe i Ungarn.
            
         
               (2)
            
            
               Ungarn har meddelt, at der har været en betydelig udvikling i formlen og klassificeringsmetoderne siden vedtagelsen af beslutning 2005/382/EF. Det er derfor nødvendigt at ajourføre formlen for en af metoderne, at udskifte tre andre metoder, at tilføje en ny metode og at forenkle klassificeringsmetoderne ved kun at anvende ét målepunkt i stedet for som nu to målepunkter.
            
         
               (3)
            
            
               Ungarn har anmodet Kommissionen om at godkende udskiftningen af den formel, der anvendes i »FAT-O-MEATER FOM S70« og »FAT-O-MEATER FOM S71«, som er metoder til klassificering af svinekroppe, samt at godkende fire nye metoder til klassificering af svinekroppe på ungarsk område, og Ungarn har fremlagt en detaljeret beskrivelse af dissektionsforsøget og har angivet de principper, som metoden er baseret på, resultaterne af dissektionsforsøget og de ligninger, der er anvendt til at vurdere procentindholdet af magert kød i den protokol, som er fastsat i artikel 23, stk. 4, i Kommissionens forordning (EF) nr. 1249/2008 af 10. december 2008 om gennemførelsesbestemmelser til EF-handelsklasseskemaerne for kvæg-, svine- og fårekroppe og for indberetning af priser (3).
            
         
               (4)
            
            
               En gennemgang af anmodningen har vist, at betingelserne for godkendelse af de pågældende klassificeringsmetoder er opfyldt. Klassificeringsmetoderne bør derfor godkendes i Ungarn.
            
         
               (5)
            
            
               Beslutning 2005/382/EF bør derfor ændres i overensstemmelse hermed.
            
         
               (6)
            
            
               Ændringer af apparater og klassificeringsmetoder bør kun tillades, hvis de er udtrykkeligt godkendt ved en kommissionsafgørelse.
            
         
               (7)
            
            
               Foranstaltningerne i denne afgørelse er i overensstemmelse med udtalelse fra Forvaltningskomitéen for den Fælles Markedsordning for Landbrugsprodukter —
            
         VEDTAGET DENNE AFGØRELSE:
   Artikel 1
   I afgørelse 2005/382/EF foretages følgende ændringer:
   
               1)
            
            
               Artikel 1 affattes således:
               »Artikel 1
               Følgende metoder godkendes til klassificering af svinekroppe i henhold til punkt 1 i afsnit B.IV i bilag V til Rådets forordning (EF) nr. 1234/2007 (4) i Ungarn:
               
                           a)
                        
                        
                           apparatet benævnt »Fat-O-Meater FOM S70« og »Fat-O-Meater FOM S71« med tilhørende beregningsmetoder, der er nærmere beskrevet i del I i bilaget
                        
                     
                           b)
                        
                        
                           apparatet benævnt »Ultra FOM 300« med tilhørende beregningsmetoder, der er nærmere beskrevet i del II i bilaget
                        
                     
                           c)
                        
                        
                           apparatet benævnt »OptiScan TP« med tilhørende beregningsmetoder, der er nærmere beskrevet i del III i bilaget
                        
                     
                           d)
                        
                        
                           apparatet benævnt »IM-03« med tilhørende beregningsmetoder, der er nærmere beskrevet i del IV i bilaget
                        
                     
                           e)
                        
                        
                           apparatet benævnt »OptiGrade MCP« med tilhørende beregningsmetoder, der er nærmere beskrevet i del V i bilaget.
                        
                     Hvad angår apparatet »Ultra FOM 300« som omhandlet i stk. 1, litra b), skal det efter afslutningen af målingen være muligt på slagtekroppen at kontrollere, at apparatet har målt værdierne BF og LD på det sted, der er fastsat i punkt 3 i del II i bilaget. Afmærkning af målestedet skal ske samtidig med målingen.
            
         
               2)
            
            
               Bilaget erstattes af teksten i bilaget til nærværende afgørelse.
            
         Artikel 2
   Denne afgørelse anvendes fra den 2. juli 2012.
   Artikel 3
   Denne afgørelse er rettet til Republikken Ungarn.
   
      Udfærdiget i Bruxelles, den 16. august 2011.
      
         
            På Kommissionens vegne
         
         Dacian CIOLOŞ
         
            Medlem af Kommissionen
         
      
   
   
      (1)  EUT L 299 af 16.11.2007, s. 1.
   
      (2)  EUT L 126 af 19.5.2005, s. 55.
   
      (3)  EUT L 337 af 16.12.2008, s. 3.
   
      (4)  EUT L 299 af 16.11.2007, s. 1.«
   
      BILAG
      
         
            »BILAG
            
               METODER TIL KLASSIFICERING AF SVINEKROPPE I UNGARN
            
            
               Del I
            
            FAT-O-MEATER FOM S70 OG FAT-O-MEATER FOM S71
            
                        1.
                     
                     
                        Reglerne i denne del anvendes, hvis svinekroppene klassificeres ved hjælp af apparatet benævnt »Fat-O-Meater FOM S70« og »Fat-O-Meater S71«.
                     
                  
                        2.
                     
                     
                        Apparatet skal være udstyret med en sonde med en diameter på 6 mm, der indeholder en optisk sonde af type MQ, som er fremstillet af Radiometer København/Slagteriernes Forskningsinstitut, med en måledybde på 5-105 mm. Måleværdierne omregnes til beregnet indhold af magert kød ved hjælp af en computer af henholdsvis type S70 og S71.
                     
                  
                        3.
                     
                     
                        Svinekroppens indhold af magert kød beregnes efter følgende formel:
                        Ŷ = 63,78987 – 0,77968 × BF + 0,10715 × LD
                        hvor:
                        
                                    Ŷ
                                 
                                 
                                    =
                                 
                                 
                                    beregnet indhold af magert kød i svinekroppen i procent
                                 
                              
                                    BF
                                 
                                 
                                    =
                                 
                                 
                                    spæklagets tykkelse (inkl. svær) i mm målt 6 cm fra svinekroppens midterlinje mellem næst- og tredjesidste ribben
                                 
                              
                                    LD
                                 
                                 
                                    =
                                 
                                 
                                    rygmusklens tykkelse i mm målt på samme tid og sted som BF.
                                 
                              Formlen gælder for kroppe på mellem 50 og 120 kg.
                     
                  
               Del II
            
            ULTRA FOM 300
            
                        1.
                     
                     
                        Reglerne i denne del anvendes, hvis svinekroppene klassificeres ved hjælp af apparatet benævnt »Ultra FOM 300«.
                     
                  
                        2.
                     
                     
                        Apparatet skal være udstyret med en ultralydsonde med et antal transducere, der udsender 3,5 MHz-ultralydbølger. Ultralydsignalet digitaliseres, lagres og behandles af en mikroprocessor. Ultra FOM 300-apparatet omregner selv måleværdierne til beregnet indhold af magert kød.
                     
                  
                        3.
                     
                     
                        Svinekroppens indhold af magert kød beregnes efter følgende formel:
                        Ŷ = 69,38252 – 0,79120 × BF + 0,00994 × LD
                        hvor:
                        
                                    Ŷ
                                 
                                 
                                    =
                                 
                                 
                                    beregnet indhold af magert kød i svinekroppen i procent
                                 
                              
                                    BF
                                 
                                 
                                    =
                                 
                                 
                                    spæklagets tykkelse (inkl. svær) i mm målt 7 cm fra svinekroppens midterlinje mellem næst- og tredjesidste ribben
                                 
                              
                                    LD
                                 
                                 
                                    =
                                 
                                 
                                    rygmusklens tykkelse i mm målt på samme tid og sted som BF.
                                 
                              Formlen gælder for kroppe på mellem 50 og 120 kg.
                     
                  
               Del III
            
            OPTISCAN TP
            
                        1.
                     
                     
                        Reglerne i denne del anvendes, hvis svinekroppene klassificeres ved hjælp af apparatet benævnt »OptiScan TP«.
                     
                  
                        2.
                     
                     
                        OptiScan TP-apparatet skal være forsynet med en digital billedgenerator, der tager et belyst foto af de to målepunkter på kroppen. Billederne benyttes til at beregne spæk- og muskeltykkelsen efter topunktsmetoden »Zwei-Punkte Messverfahren (ZP)«.
                        OptiScan TP-apparatet omregner selv måleværdierne til beregnet indhold af magert kød. Fotografierne lagres og kan senere kontrolleres. Den integrerede Bluetooth® -interface gør det nemt at overføre data.
                     
                  
                        3.
                     
                     
                        Svinekroppens indhold af magert kød beregnes efter følgende formel:
                        Ŷ = 58,31147 – 0,62677 × BF + 0,14664 × LD
                        hvor:
                        
                                    Ŷ
                                 
                                 
                                    =
                                 
                                 
                                    beregnet indhold af magert kød i svinekroppen i procent
                                 
                              
                                    BF
                                 
                                 
                                    =
                                 
                                 
                                    spæklagets mindste tykkelse (inkl. svær) i mm over M. gluteus medius
                                    
                                 
                              
                                    LD
                                 
                                 
                                    =
                                 
                                 
                                    mindste muskeltykkelse i mm mellem forreste yderpunkt af M. gluteus medius og den dorsale del af rygmarvskanalen.
                                 
                              Formlen gælder for kroppe på mellem 50 og 120 kg.
                     
                  
               Del IV
            
            IM-03
            
                        1.
                     
                     
                        Reglerne i denne del anvendes, hvis svinekroppene klassificeres ved hjælp af apparatet benævnt »IM-03«.
                     
                  
                        2.
                     
                     
                        Apparatet skal være udstyret med en optisk sonde (Single Line Scanner SLS01) med en diameter på 7 mm med kniv. Sonden har en stribe kontaktbilledsensorer (CIS) og grønne lysdioder. Måledybden er 0-132 mm. IM-03-apparatet omregner selv måleværdierne til beregnet indhold af magert kød.
                     
                  
                        3.
                     
                     
                        Svinekroppens indhold af magert kød beregnes efter følgende formel:
                        Ŷ = 59,63994 – 0,63951 × BF + 0,12083 × LD
                        hvor:
                        
                                    Ŷ
                                 
                                 
                                    =
                                 
                                 
                                    beregnet indhold af magert kød i svinekroppen i procent
                                 
                              
                                    BF
                                 
                                 
                                    =
                                 
                                 
                                    spæklagets tykkelse (inklusive svær) i mm målt 6 cm fra svinekroppens midterlinje mellem næst- og tredjesidste ribben
                                 
                              
                                    LD
                                 
                                 
                                    =
                                 
                                 
                                    rygmusklens tykkelse i mm målt på samme tid og sted som BF.
                                 
                              Formlen gælder for kroppe på mellem 50 og 120 kg.
                     
                  
               Del V
            
            OPTIGRADE MCP
            
                        1.
                     
                     
                        Reglerne i denne del anvendes, hvis svinekroppene klassificeres ved hjælp af apparatet benævnt »OptiGrade MCP«.
                     
                  
                        2.
                     
                     
                        Apparatet skal være forsynet med en optisk sonde med en diameter på 6 mm, en infrarød fotodiode (Siemens) og en fototransistor (Siemens). Måledybden er 0-110 mm.
                        Måleværdierne omregnes til beregnet indhold af magert kød ved hjælp af en computer.
                     
                  
                        3.
                     
                     
                        Svinekroppens indhold af magert kød beregnes efter følgende formel:
                        Ŷ = 61,45261 – 0,62941 × BF + 0,11736 × LD
                        hvor:
                        
                                    Ŷ
                                 
                                 
                                    =
                                 
                                 
                                    beregnet indhold af magert kød i svinekroppen i procent
                                 
                              
                                    BF
                                 
                                 
                                    =
                                 
                                 
                                    spæklagets tykkelse (inklusive svær) i mm målt 6 cm fra svinekroppens midterlinje mellem næst- og tredjesidste ribben
                                 
                              
                                    LD
                                 
                                 
                                    =
                                 
                                 
                                    rygmusklens tykkelse i mm målt på samme tid og sted som BF.
                                 
                              Formlen gælder for kroppe på mellem 50 og 120 kg.«